

СТРАТЕГИЈА

РАЗВОЈА СОЦИЈАЛНЕ ЗАШТИТЕ

ГРАД СРЕМСКА МИТРОВИЦА

2021 – 2025

С А Д Р Ж А Ј

|  |  |
| --- | --- |
| **ОДЕЉАК** | **СТРАНА** |
| Одељак 1 - УВОД |  |
| 1.1. Уводна реч Градоначелнице |  |
| 1.1. Радна група за израду Стратегије развоја система социјалне заштите Града Сремска Митровица |  |
| Одељак 2 – ЗАКОНОДАВНИ ОКВИР |  |
| Одељак 3 - ОПИС ПОСТОЈЕЋЕГ СТАЊА |  |
| 3.1. Општи подаци |  |
| 3.2. Демографски подаци |  |
| 3.3. Подаци о корисницима социјалне заштите |  |
| 3.4 Постојеће услуге социјалне заштите |  |
| 3.5. Локални актери и постојећи капацитети |  |
| 3.6. Кључни проблеми у области социјалне заштите |  |
| 3.7. Приоритетне циљне групе |  |
| Одељак 4 - ВИЗИЈА |  |
| 4.1 Визија развоја система социјалне заштите |  |
| 4.2 Принципи и вредности система социјалне заштите |  |
| Одељак 5 – ЦИЉЕВИ СТРАТЕГИЈЕ РАЗВОЈА СОЦИЈАЛНЕ ЗАШТИТЕ |  |
| 5.1 Општи циљ |  |
| 5.2 Посебни циљеви |  |
| Одељак 6 – МЕРЕ ЗА ПОСТИЗАЊЕ ЦИЉЕВА СТРАТЕГИЈЕ РАЗВОЈА СОЦИЈАЛНЕ ЗАШТИТЕ |  |
| Одељак 7 – ПРАЋЕЊЕ И ИЗВЕШТАВАЊЕ |  |

Одељак 1 - УВОД

Уводна реч градоначелницe:

Стратегија развоја социјалне заштите града Сремска Митровица у периоду 2021-2025. године, која дефинише смернице будућег развоја у овој области, настала је као резултат заједничког рада немачког ГИЗ-а, локалне самоуправе, установа у области социјалне заштите, образовања, здравства, запошљавања и невладиног сектора. Израдом овог документа, створени су услови за успешну децентрализацију и подизање нивоа постојећих и увођење нових услуга у области социјалне заштите, а самим тим и квалитетнији живот грађана овог Града на личном, породичном и ширем друштвеном нивоу.

Доследним спровођење Стратегије, социјална сигурност осетљивих група у овој локалној заједници ( стара лица, особе са инвалидитетом, деца и млади, жене и маргинализоване групе - Роми и избегла и интерно расељена лица) биће дигнута на знатно виши ниво.

Локални капацитети за реализацију Стратегије развоја социјалне заштите, релативно су добро развијени, са добро обученим професионалцима, у чије континуирано стручно усавршавање се и даље мора улагати.

У наредном периоду мора се додатно стимулисати, још увек недовољно развијен, приватни сектор у области пружања услуга социјалне заштите.

Само успостављањем боље сарадње са цивилним друштвом и међусобним повезивањем и умрежавањем сва три сектора, унапредиће се квалитет система социјалне заштите, смањити незапосленост и сиромаштво, у складу са препознатим потребама грађана Сремске Митровице

ГРАДОНАЧЕЛНИЦА

Светлана Миловановић

1.2. РАДНА ГРУПА ЗА ИЗРАДУ СТРАТЕГИЈЕ

Стратегија развоја система социјалне заштите града Сремска Митровица настала je у оквиру пројекта немачко-српске развојне сарадње ”Услуге социјалне заштите за осетљиве групе”, који спроводи ГИЗ, у партнерству с Министарством за рад, запошљавање, борачка и социјална питања.

У циљу израде Стратегија развоја система социјалне заштите града Сремска Митровица, формирана је Радна група коју су чинили представници/це локалне самоуправе као носиоца процеса и представници/це локалних институција и организација који се баве подршком лицима из социјално осетљивих категорија

Чланови/ице Градске радне групе су:

**1.Представници града**:

- Дражен Риђошић - председник Радне групе

- Верица Денда - заменик председника

**2. Представници здравства:**

- др Мирослава Шево - члан

- Нада Лођиновић - заменик члана

**3. Представник просвете:**

- Негован Николић- члан

- Бобан Сламај -заменик члана

**4. Социјална заштита:**

- Бранислав Вукмир -члан

- Јелена Стојиновић - заменик члана

**5. Запошљавање:**

- Биљана Јаковљевић - члан

- Наташа Радмановић- заменик члана

**6. Цивилни сектор:**

- Татјана Јованчевић – члан

- Радован Кекић – заменик члана

- Слађана Теодоровић – члан

- Мирјана Малбашић - заменик члана

Улога Радне групе била је да омогући реализацију свих фаза процеса стратешког планирања - прикупљање и анализа података релевантних за процес планирања у области социјалне заштите, дефинисање циљева и активности Стратегије, заснованих на резултатима анализе података, спровођење јавне расправе, израду финалног документа Стратегије и усвајање Стратегије.

Одељак 2 - ЗАКОНОДАВНИ ОКВИР

Позитивно законодавство релевантно за област социјалне политике и заштите, како на државном тако и на локалном нивоу, у Републици Србији обимно је и обухвата следеће законе:

* Закон о социјалној заштити
* Закон о социјалном становању
* Породични закон
* Закон о здравственој заштити
* Закон о пензијском и инвалидском осигурању и Закон о здравственом осигурању
* Закон о основама система образовања и васпитања
* Закон о младима
* Закон о малолетним учиниоцима кривичних дела и кривичноправној заштити малолетних лица
* Закон о равноправности полова
* Закон о запошљавању и осигурању за случај незапослености
* Закон о избеглицама
* Закон о професионалној рехабилитацији и запошљавању особа са инвалидитетом
* Закон о заштити података о личности и Закон о слободном приступу инфомацијама од јавног значаја
* Закон о општем управном поступку
* Закон о планском систему, када је у питању процес планирања у области социјалне заштите
* Закон о локалној самоуправи

Најважнија установа социјалне заштите на локалном нивоу и један од најважнијих инструмената за вођење социјалне политике локалне самоуправе је Центар за социјални рад (ЦСР). Сви грађани којима је потребан неки облик социјалне заштите морају да се обрате Центру, а сви државни органи и органи локалне власти, као и здравствене и образовне установе, обавештавају Центар када наиђу на особу којој је потребна помоћ друштва.

Према **Закону о социјалној заштити**, као кључном пропису у овој материји, услуге социјалне заштите за којима постоји потреба, а које обезбеђује јединице локалне самоуправе - општина односно град (ЈЛС), а не може их обезбедити у потребном обиму, набављају се од пружаоца услуге који је за то лиценциран, кроз поступак јавне набавке. Центар за социјални рад (ЦСР) једино може бити основан од стране ЈЛС и та установа се може основати за територију једне или више ЈЛС. Истовремено, надлежни орган сваке ЈЛС мора утврдити Програм унапређења социјалне заштите (ПУСЗ) за своју територију. Сам ЦСР има широке надлежности, законом прецизиране, у провођењу поступка за коришћење услуга социјалне заштите и одлучује о правима на разне облике материјалне подршке (новчана социјална помоћ, додатак за помоћ и негу другог лица итд.). Поред тога, ЈЛС може предвидети и друге врсте материјалне помоћи грађанима на својој територији (нпр. јавне кухиње). ЦСР се, првенствено, финансира из буџета Републике, а Закон прецизира која права и услуге се могу финансирати из буџета ЈЛС.

**Законом о социјалном становању** утврђено је да ЈЛС доноси локалну стамбену стратегију у складу са Националном стратегијом социјалног становања и планира буџетска средства за њено спровођење. ЈЛС прописује услове и мерила за решавање стамбених потреба, а може и да оснује непрофитну стамбену организацију ради обезбеђивања услова за социјално становање и коришћење средстава за те намене („стамбена агенција“).

**Породични закон** је изузетно важан, јер регулише комплетну материју породично-правних односа и заштите права проистеклих из њих. Овде је посебно наглашена улога ЦЗСР, коме је држава поверила послове јавних овлашћења старатељске заштите (за децу без родитељског старања и одрасла лица лишена пословне способности). Поред тога, Центар има значајна овлашћења у породично-правној заштити, било као орган који самостално спроводи одређене поступке и доноси одлуке, било као саветодавни орган надлежног суда који решава, у парничним или ванпарничним поступцима, у породично-правним стварима, односно као орган који има право да буде странка у поступку у таквим случајевима.

**Закон о здравственој заштити** регулише друштвену бригу за здравље и на нивоу општине односно града. ЈЛС може донети посебне програме ЗЗ, за које није донет програм на републичком нивоу, у складу са својим потребама и могућностима. Одређену врсту здравствених установа оснива локална самоуправа ( апотекарска установа) и то у складу са Планом мреже установа који доноси Влада.

**Закон о основама система образовања и васпитања** – оснивање одређене врсте установе која обавља делатност образовања и васпитања у надлежности је и јединице локалне самоуправе. Ради се о предшколским установама које ЈЛС оснива у складу са Актом о мрежи таквих установа. Акт доноси Скупштина ЈЛС, на основу критеријума које утврди Влада . ЈЛС може самостално или у сарадњи са другим ЈЛС основати Центар за стручно усавршавање, у складу са законом којим се уређују јавне службе. Инспекцијски и стручно-педагошки надзор над радом установе, као поверени посао, обавља општинска односно градска управа. Више ОУ може организовати заједничко вршење инспекцијског надзора – заједничку просветну инспекцију.

На основу **Закона о младима** јединица локалне самоуправе је дужна да ради реализације Националне стратегије за младе, утврди локални акциони план за спровођење Стратегије и да у свом буџету обезбеди средства за његову реализацију . Такође, ЈЛС може основати Канцеларију за младе, ради обезбеђења услова за активно укључивање младих у живот и рад друштвене заједнице. Таква канцеларија финансира се из буџета ЈЛС. Надлежни орган ЈЛС одређује услове доделе средстава из свог буџета односно одобравања и праћења реализације пројеката за задовољавање потреба младих на свом подручју

**Закон о малолетним учиниоцима кривичних дела и кривично-правној заштити малолетних лица** - даје Центру за социјални рад („орган старатељства“) улогу саветодавца суда у кривичним поступцима против малолетника односно улогу надзора над извршавањем различитих васпитних мера и других кривичних санкција изреченим од стране суда.

**Закон о равноправности полова** налаже поштовање уставних и међународних стандарда и од стране органа ЈЛС.

**Закон о запошљавању и осигурању за случај незапослености** даје могућност ЈЛС да оснују Локални савет за запошљавање (за подручје једне или више општина). Такође, ЈЛС може усвојити Локални акциони план за запошљавање. Он мора бити усаглашен са Националним акционим планом за запошљавање, који је основни инструмент активне политике запошљавања и усаглашен је са Националном стратегијом за запошљавање. Као једну од мера активне политике запошљавања надлежни орган ЈЛС може утврдити делатности, критеријуме и средства за спровођење јавних радова од интереса за ту територију. Програми и мере активне политике запошљавања финансирају се и из средстава ЈЛС.

**Закон о избеглицама, поред Комесаријата** као посебне државне организације, и за ЈЛС утврђује одређена права и обавезе у обезбеђивању збрињавања и помоћ у интеграцији и повратку избеглица. Тако ЛС образује посебна тела ради обављања организационих и других послова везаних за избеглице на својој територији, а уз прибављено мишљење Комесаријата одређује и лице за одржавање везе са њим и обављање одређених послова за њега („повереник за избеглице“). ЈЛС учествује, у сарадњи са органима РС и домаћим и иностраним донаторима, у решавању стамбених потреба избеглица, у процесу њихове интеграције. Такође, Центар за социјални рад сарађује са Комесаријатом у смештају посебно рањивих категорија избеглица (стара, инвалидна и болесна лица; малолетници без родитељског старања).

**Закон о спречавању насиља у породици** у примени је од 01.06.2017. године и њиме се уруђује спречавање насиља у породици и поступање државних органа у спречавању насиља у породици и пружање заштите и подршке жртвама. Циљ му је на јединствен начин уређено и организовано поступање државних органа, што ће довести до хитне, благовремене и делотворне заштите. Надлежни органи су полиција, јавна тужилаштва, судови опште надлежности, прекршајни судови и центри за социјални рад . Овим Законом су јасно дефинисана општа правила поступања, поступања сваког актера заштите тј. органа, начин сарадње група за координацију на нивоу сваке локалне заједнице. Овим законом одређен је надлежни полицијски службеник који заједно са јавним тужиоцем учествује у обезбеђивању заштите жртава насиља у породици. Центар за социјални рад је једна од карика у ланцу заштите жртава насиља у породици, организује збрињавање жртве и друге видове подршке у складу са Породичним законом и Законом о социјалној заштити.

**Закон о планском систему**– Циљ овог закона је потреба да се успостави ефикасан, транспарентан, координисан и реалистичан систем планирања у Републици Србији, аутономној покрајини и јединици локалне самоуправе, који покрива све кључне аспекте социјалне и економске развојне политике, регионалног и просторног развоја. Закон поставља основе за оптимално коришћење буџетских средстава, обезбеђење одрживог раста и развоја Републике Србије, укључујући аутономне покрајине, јединице локалне самоуправе, као и ефикасно спровођење процеса приступања Европској унији. Овим законом се регулише управљање системом јавних политика и средњорочног планирања, врсте и садржина планских докумената које у складу са својим надлежностима, предлажу, усвајају и спроводе учесници у планском систему. Поред тога, законом се регулише и међусобна усклађеност планских докумената, поступак утврђивања и спровођења јавних политика и обавеза извештавања о спровођењу планских докумената.

**Закон о локалној самоуправи**– Надлежност јединица локалне самоуправе у области социјалне заштите, као и надлежност у области планирања, дефинисана је чланом 20.: стара се о задовољавању потреба грађана у области социјалне заштите; обезбеђује остваривање посебних потреба особа са инвалидитетом и заштиту права осетљивих група; стара се о остваривању, заштити и унапређењу људских и мањинских права и родној равноправности.

**3. ОПИС ПОСТОЈЕЋЕГ СТАЊА**

3.1 ОПШТИ ПОДАЦИ

Према степену развијености јединица локалних самоуправа, Град Сремска Митровица спада у другу групу ЈЛС

A group of people riding skis on top of a building

Description automatically generated

* Сремска Митровица се налази у северозападном делу Србије, југозападном делу Војводине, на контакту трију различитих морфолошких целина: сремске равнице, мачванске равнице и фрушкогорског побрђа. Сремска Митровица има географски положај на 44 степени и 58 минута северне географске ширине и 19 степени 36 минута источне географске дужине и простире се по јужном ободу сремске лесне терасе и на алувијалној равни леве обале реке Саве, на просечној надморској висини од 82 м.
* Градско насеље заправо је конурбација три насеља: Сремске Митровице као централне урбане целине, суседне Мачванске Митровице на десној обали реке Саве и највећег села по броју становника у Србији, Лаћарка, на западу. Град се налази на веома повољном месту,

свега 75 км од главног града земље, Београда, са којим га везује ауто-пут Е-70 европског значаја. Са Београдом је град повезан и једином двоколосечном пругом у држави. Од покрајинског седишта, Новог Сада, удаљен је 50 км. Од границе са републиком Хрватском град је удаљен 35 км. По овоме је Сремска Митровица најближа Западу од свих окружних средишта наше земље.

Град је настао на месту у коме се копнени путеви који воде са Балкана и Београда ка истоку и ка Хрватској на западу, укрштају са воденим путем (река Сава).

* У прошлости су делови источно и западно од града били изузетно мочварни и тешко приступачни, па је ово место било погодно за прелазак преко реке и управу над њом у овом делу тока. Ова околност је била и битна са становишта одбране, јер су околне мочваре биле и "природни бедем" у ратним временима. Сремска Митровица је град са веома дугим континуитетом живота, у којем је неколико пута мењала не само своје име него и своју физиономију: испрва древно илирско-келтско насеље, затим антички град и престоница, средњовековна варош са много господара, оријентална паланка са минаретима, пуковско граничарско место, занатски – трговачки центар у доба грађанског просперитета и, најзад, савремен индустријски град.

3.2 ДЕМОГРАФСКИ ПОДАЦИ

* Према подацима Пописа 2011 у граду С.Митровица живи 79.940 становника.
* Кретање броја становника града Сремске Митровице у пописним периодима показује негативан тренд.
* Поред Срба, који чине преко 80 % укупног становништва , у Сремској Митровици живи велики број Хрвата, Мађара, Украјинаца, Русина и Рома. Овакав национални састав становништва, Сремској Митровици даје карактер мултикултуралног и мултиетничког града.
* Просечна старост становништва општине Сремска Митровица је 39,5 године.
* Скоро ½ укупно броја становника припада старосној категорији од 30-64 године ( 48,41%). Деца, до 19 година су заступљена са 22,70%, млади ( 19-29 година) са 13,63%, док су стари, изнад 65 година заступљени са 15,26%.

*Извор података – Републички завод за статистику*

*Извор података – Републички завод за статистик Извор података – Републички завод за статистик*

3.3 ПОДАЦИ О КОРИСНИЦИМА СОЦИЈАЛНЕ ЗАШТИТЕ [[1]](#footnote-1)

* На евиденцији центра за социјални рад у 2019.години било је укупно 6841 корисник - 1984 деце, 501 младих, 3207 одраслих лица и 1149 старих .
* Анализирајући статистички извештај запажа се да је највећи број корисника из свих корисничких група пренет из претходне године (5045). Реактивираних корисника у 2019.години било је 672, а током извештајног периода евидентирано је 764 корисника који до тада нису били у систему социјалне заштите. Током извештајног периода, у пасиву је стављено 1289 корисника, па је на дан 31.12.2019.године на евиденцији Центра било 5552 корисника.
* Што се тиче узрасних група највише је корисника из групације одраслих, затим старијих и деце, док је најмање корисника из групе младих.
* Уочава се да је у укупном броју корисника заступљено нешто више жена (3620) у односу на број мушкараца (3221) и да највише корисника има са завршеном средњом школом. Када говоримо о пребивалишту корисника, можемо истаћи да је сеоско становништво заступљеније у односу на градско.

|  |  |  |  |  |  |  |
| --- | --- | --- | --- | --- | --- | --- |
| **Број корисника ЦСР** | | | | | | |
| 8. Укупан број корисника у регистру ЦСР на активној евиденцији у току године према старости и полу | | | | | | |  | |  | |  | |
| Корисници по узрасту | Број корисника на активној евиденцији у току извештајног периода (01.01. - 31.12.) | | Укупно | Број корисника на активној евиденцији 31.12. | | Укупно |  |  | |  | |
| M | Ж | M | Ж |  |  | |  | |
| Деца (0-17) | 1021 | 963 | **1984** | 733 | 707 | **1440** |  |  | |  | |
| Млади (18-25) | 235 | 266 | **501** | 159 | 212 | **371** |  |  | |  | |
| Одрасли (26-64) | 1575 | 1632 | **3207** | 1324 | 1430 | **2754** |  |  | |  | |
| Старији (65 и више) | 390 | 759 | **1149** | 333 | 654 | **987** |  |  | |  | |
| Укупно | **3221** | **3620** | **6841** | **2549** | **3003** | **5552** |  |  | |  | |
|  |  |  |  |  |  |  |  |  | |  | |
| 9.Корисници на активној евиденцији ЦСР у току године према пребивалишту корисника, полу и старости | | | | | | |
| Старосне групе | Градско | | Остало | | Укупно Градско | Укупно Остало |
| M | Ж | M | Ж |
| Деца (0-17) | 706 | 664 | 315 | 299 | **1370** | **614** |
| Млади (18-25) | 160 | 174 | 75 | 92 | **334** | **167** |
| Одрасли (26-64) | 980 | 1037 | 595 | 595 | **2017** | **1190** |
| Старији (65 и више) | 215 | 437 | 175 | 322 | **652** | **497** |
| Укупно | **2061** | **2312** | **1160** | **1308** | **4373** | **2468** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | |  | |
| Флуктуација корисника ЦСР | | | | | |  |  | |  | |  | |
| 10. Кретање броја корисника у ЦСР у току године | | | | | |  |  | |  | |  | |
|  | Пренети | Новоевидентирани | Реактивирани | Укупно | Стављени у пасиву |  |  |  | |  | |
| Деца (0-17) | 1421 | 296 | 267 | **1984** | 544 |  |  |  | |  | |
| Млади (18-25) | 403 | 38 | 60 | **501** | 130 |  |  |  | |  | |
| Одрасли (26-64) | 2665 | 268 | 274 | **3207** | 453 |  |  |  | |  | |
| Старији (65 и више) | 916 | 162 | 71 | **1149** | 162 |  |  |  | |  | |
| Укупно | **5405** | **764** | **672** | **6841** | **1289** |  |  |  | |  | |

|  |  |  |  |  |  |  |
| --- | --- | --- | --- | --- | --- | --- |
| **ДЕЦА** | | | | | | |
| 11.Број деце на активној евиденцији ЦСР у току године и на дан 31.12. према узрасту и полу | | | | | | |
| Узрасне групе | Укупан број деце | | Укупно | Број деце на дан 31.12. | | Укупно |
| М | Ж | М | Ж |
| 0 - 2 | 100 | 104 | **204** | 73 | 75 | **148** |
| 3 - 5 | 146 | 143 | **289** | 114 | 105 | **219** |
| 6 - 14 | 494 | 477 | **971** | 357 | 368 | **725** |
| 15-17 | 281 | 239 | **520** | 189 | 159 | **348** |
| Укупно | **1021** | **963** | **1984** | **733** | **707** | **1440** |
|  |  |  |  |  |  |  |
| 12. Број деце у ЦСР према корисничким групама/поступцима и узрасту у току године | | | | | |  |
| Корисничке групе | Узраст | | | | Укупно |  |
| 0-2 | 3-5 | 6-14 | 15-17 |  |
| Деца под старатељством (сва деца под старатељством) | 6 | 10 | 79 | 50 | **145** |  |
| Деца жртве насиља и занемаривања | 39 | 42 | 151 | 65 | **297** |  |
| Деца са неадекватним родитељским старањем | 9 | 12 | 43 | 32 | **96** |  |
| Деца са проблемима у понашању и у сукобу са законом | 0 | 0 | 18 | 98 | **116** |  |
| Деца чији се родитељи споре око вршења родитељског права | 52 | 46 | 118 | 29 | **245** |  |
| Деца чије су породице корисници НСП и других видова материјалног давања | 75 | 151 | 538 | 240 | **1004** |  |
| Деца ОСИ | 5 | 11 | 25 | 22 | **63** |  |
| Деца у поступцима одређивања личног имена | 3 | 0 | 0 | 0 | **3** |  |
| Деца у поступцима располагања имовином | 0 | 3 | 4 | 4 | **11** |  |
| Деца у поступцима: сагаласност за малолетнички брак | 0 | 0 | 0 | 1 | **1** |  |
| Деца жртве трговине људима | 0 | 0 | 0 | 0 | **0** |  |
| Деца страни држављани без пратње | 0 | 0 | 0 | 22 | **22** |  |
| Деца која живе и раде на улици (деца улице) | 0 | 0 | 0 | 0 | **0** |  |
| Деца повратници/из реадмисије | 0 | 0 | 0 | 0 | **0** |  |
| Остала деца | 20 | 38 | 91 | 40 | **189** |  |
| Укупно | **209** | **313** | **1067** | **603** | **2192** |  |

|  |  |  |  |  |  |
| --- | --- | --- | --- | --- | --- |
| **ПУНОЛЕТНИ КОРИСНИЦИ** | | | | | |
| 13. Број пунолетних корисника у ЦСР према корисничким групама и старости у току године | | | | | |  |
| Корисничке групе | Млади (18 - 25) | Одрасли (26 - 64) | Старији (65 - 79) | Старији (80 и више) | Укупно |  |
| Особе под старатељством - сви пунолетни корисници под старатељством: и у породици и на смештају | 16 | 123 | 58 | 25 | **222** |  |
| Жртве насиља, занемаренe особe и у ризику од занемаривања | 31 | 170 | 44 | 14 | **259** |  |
| Особе које се споре око вршења родитељског права | 42 | 264 | 1 | 0 | **307** |  |
| Особе са инвалидитетом | 45 | 229 | 59 | 32 | **365** |  |
| Особа са друштвено неприхватљивим понашањем | 39 | 74 | 2 | 1 | **116** |  |
| Особе које имају потребе за смештајем -домски или породични смештај | 19 | 84 | 53 | 53 | **209** |  |
| Материјално угрожене особе | 307 | 2220 | 242 | 59 | **2828** |  |
| Страни држављани и лица без држављанства у потреби за социјалном заштитом | 0 | 0 | 0 | 0 | **0** |  |
| Жртве трговине људима | 0 | 1 | 0 | 0 | **1** |  |
| Бескућници | 0 | 2 | 0 | 0 | **2** |  |
| Остали | 10 | 311 | 354 | 281 | **956** |  |
| Укупно | **509** | **3478** | **813** | **465** | **5265** |  |
|  |  |  |  |  |  |  |
| 14.Број пунолетних корисника на евиденцији ЦСР према радном статусу и старости на дан 31.12. | | | | |  |  |
| Старост корисника | Статус запослености | | | |  |  |
| Незапослен | Запослен | Пензионер | Нема података |  |  |
| Млади | 186 | 8 | 0 | 177 |  |  |
| Одрасли | 2037 | 20 | 37 | 660 |  |  |
| Укупно | **2223** | **28** | **37** | **837** |  |  |
|  |  |  |  |  |  |  |
| 15. Број старијих корисника на евиденцији ЦСР према радном статусу у на дан 31.12. | | | | |  |  |
| Старост корисника | Запослен | Пензионер | Није остварио/ла право на пензију | Нема података |  |  |
| Старији (65+) | 3 | 251 | 85 | 648 |  |  |
|  |  |  |  |  |  |  |
| 16. Број пунолетних корисника на евиденцији ЦСР према образовању и старости на дан 31.12. | | | | | |
| Старост корисника | Ниво образовања | | | | | |
| Без завршене OŠ | Завршена OŠ | Завршена средња школа | Завршена виша школа | Нема података | Укупно |
| Млади | 18 | 114 | 41 | 0 | 198 | **371** |
| Одрасли | 872 | 505 | 282 | 20 | 1075 | **2754** |
| Старији | 310 | 42 | 26 | 2 | 607 | **987** |
| Укупно | **1200** | **661** | **349** | **22** | **1880** | **4112** |

|  |  |  |  |  |  |  |  |
| --- | --- | --- | --- | --- | --- | --- | --- |
| **ОСОБЕ СА ИНВАЛИДИТЕТОМ** | | | | | | | |
| 17. Особе са инвалидитетом на евиденцији ЦСР у току године, према старости и полу | | | | | | | |  | |  | |
| Старост | | | | Мушки | Женски | Укупно | | |  | |  | |
| Деца | | | | 29 | 34 | **63** | | |  | |  | |
| Млади | | | | 33 | 12 | **45** | | |  | |  | |
| Одрасли | | | | 130 | 99 | **229** | | |  | |  | |
| Старији | | | | 36 | 55 | **91** | | |  | |  | |
| Укупно | | | | **228** | **200** | **428** | | |  | |  | |
|  | | | |  |  |  | | |  | |  | |
| 18. Број особа са инвалидитетом у ЦСР у току године према врсти инвалидитета и старости | | | | | | | |
| Врста инвалидитета | | | | Старосна структура | | | | | | | Укупно | |
| Деца | Млади | Одрасли | | | Старији | |
| Телесни инвалидитет | | | | 14 | 9 | 34 | | | 17 | | **74** | |
| Интелектуални инвалидитет | | | | 4 | 7 | 97 | | | 17 | | **125** | |
| Сензорни инвалидитет | | | | 10 | 5 | 17 | | | 9 | | **41** | |
| Первазивни развојни поремећаји, .... | | | | 1 | 0 | 0 | | | 0 | | **1** | |
| Вишеструки инвалидитет | | | | 33 | 21 | 2 | | | 1 | | **57** | |
| Ментална обољења | | | | 1 | 3 | 79 | | | 47 | | **130** | |
| Укупно | | | | **63** | **45** | **229** | | | **91** | | **428** | |
|  | | | |  |  |  | | |  | |  | |
| 19. Број особа са инвалидитетом на евиденцији ЦСР који су на дан 31.12. користили услуге смештаја у установама социјалне заштите или у породичном смештају, према врсти смештаја и узрасту | | | | | | | | | |  | |
| Врста смештаја | | | | Старосна структура | | | | | | |  | |
| Деца | Млади | Одрасли | | | Старији | |  | |
| Смештај у прихватилишту /прихватној станици | | | | 0 | 0 | 0 | | | 0 | |  | |
| Смештај у сродничкој старатељској породици | | | | 0 | 1 | 2 | | | 1 | |  | |
| Смештај у хранитељској (сродничкој и другој хранитељској) породици | | | | 1 | 0 | 3 | | | 1 | |  | |
| Смештај у установи социјалне заштите | | | | 3 | 3 | 58 | | | 15 | |  | |
| Укупно | | | | **4** | **4** | **63** | | | **17** | |  | |
| 20.Број особа са инвалидитетом на евиденцији ЦСР, који су у току године смештени у установу социјалне заштите (нови корисници) или у породични смештај према врсти смештаја и узрасту  - 0 лица | | | |  |  |  | | |  | |  | |
| 21. Број припадника ромске националности на евиденцији ЦСР у току године, према старости и полу | | | | | | |
| Старост | Мушки | Женски | Укупно | | | |
| Деца | 68 | 64 | **132** | | | |
| Млади | 16 | 15 | **31** | | | |
| Одрасли | 54 | 42 | **96** | | | |
| Старији | 3 | 1 | **4** | | | |
| Укупно | **141** | **122** | **263** | | | |

3.4 ПОСТОЈЕЋЕ УСЛУГЕ СОЦИЈАЛНЕ ЗАШТИТЕ

* У складу са Одлуком о правима грађана у области социјалне заштите на територији града Сремска Митровица, финансирају се следеће услуге и мере подршке:
  + једнократне новчане помоћи социјално најугроженијима – за задовољење основних животних потреба, за куповину огревног дрвета за старе, за куповину лекова и лечење, за хигијенске пакете.;
  + обезбеђивање опреме за смештај у установу социјалне заштите и хранитељску породицу;
  + пружање услуге Помоћи у кући - за одрасла и стара лица и теже покретне особе са подручја Сремске и Мачванске Митровице, као и старим, болесним и социјално угроженим житељима села;
  + пружање услуге смештаја у Прихватилиште и Прихватну станицу;
  + пружање услуге смештања у сигурну кућу жртава насиља у породици,
  + Дневни боравак за децу, омладину и одрасле са сметњама у развоју
  + пружање услуге Саветовалишта за брак и породицу
  + пружање услуге Кућа на пола пута (становање уз подршку за младе који се осамостаљују)
  + пратилац за личну помоћ детету и ученику
  + Социјално становање у заштићеним условима
* Кроз активности Црвеног крста обезбеђена је припрема и достава хране корисницима Народне кухиње али и неке друге активности ове организације, у области здравствене и социјалне заштите. Током протекле године, за социјално најугроженијих становника Сремске и Мачванске Митровице и Лаћарка ( њих преко 480), свакодневно је припреман по један топли оброк дневно, док је најугроженијим становницима села, сваког месеца дистрибуирано око 200 месечних ланч пакета.

|  |  |  |
| --- | --- | --- |
| Табела 22 – постојеће услуге социјалне заштите и број корисника услуге | | |
| КАТЕГОРИЈА ЛОКАЛНИХ СОЦИЈАЛНИХ УСЛУГА[[2]](#footnote-2) | | **ПОСТОЈЕЋЕ СОЦИЈАЛНЕ УСЛУГЕ И**  **БРОЈ КОРИСНИКА УСЛУГЕ** |
| Група | УСЛУГЕ |
| оДневне услуге у заједници | Помоћ у кући за старе | Помоћ и нега у кући за старе.  Пружалац услуге – Центар за социјални рад ”Сава”  Број корисника услуге – 110 лица` |
| Дневни боравак (за децу, одрасле и старије) | Дневни боравак за децу, одрасле и старије са сметњама у развоју  Пружалац услуге – Школа за основно и средње образовање ”Радивој Поповић”  Број корисника услуге – 32 лица |
| Лични пратилац детета (за децу са сметњама у развоју и инвалидитетом) | Пружалац услуге - Школа за основно и средње образовање „Радивој Поповић“ Број корисника услуге – 30 лица |
| Свратиште (за децу улице односно децу која живе и раде на улици) | Није успостављена услуга |
| Услуге подршке за самостални живот | Персонална асистенција за одрасле особе с инвалидитетом | Није успостављена услуга |
| Становање уз подршку за младе који се осамостаљују односно напуштају систем социјалне заштите | Пружалац услуге – Центар за социјални рад ”Сава”  Број корисника услуге – 2 лица |
| Становање уз подршку за особе с инвалидитетом - | Није успостављена услуга |
| Услуге смештаја | Смештај у прихватилиште ( прихватилиште за децу, за жене, одрасла и стара лица) | Привремени смештај у сигурну кућу за жене жртве насиља у породици ( Сремска сигурна кућа)  Пружалац услуге – Центар за социјални рад ”Сава” |
| ”Предах” смештај | Није успостављена услуга |
| Саветодавно – терапијске услуге и социјално едукативне услуге | Саветовалиште (Интензивне услуге подршке породици која је у кризи кроз саветовање и подршку родитељима, хранитељима и усвојитељима, породици која се стара о свом детету или одраслом члану породице с тешкоћама у развоју, одржавање породичних односа и поновно спајање породице, саветовање и подршку у случајевима насиља, породичне терапије и медијације, СОС телефоне, активацији и друге саветодавне и едукативне активности) | Саветовалиште за брак и породицу у оквиру Центра за социјални рад ”Сава” |
| Породични саветник - Породични сарадник није стандардизована услуга, али је ипак важна са аспекта превенције ризика од издвајања детета из породице | Није успостављена услуга |
| Остале услуге | Клубови (за стара лица, за одрасле особе са инвалидитетом, за децу са сметњама у развоју) | Није успостављена услуга |
|  |  |
|  |  |

3.5 КЉУЧНИ ПАРТНЕРИ У ЛОКАЛНОЈ СОЦИЈАЛНОЈ ПОЛИТИЦИ

|  |  |  |
| --- | --- | --- |
| Р.бр | Сектор | Преглед ситуације |
| 1. | Локална самоуправа | * Градска управа за социјалну заштиту и заштиту животне средине– 17 запослених ( 15 на неодређено 2 на одређено време) * У оквиру ове Управе, ангажован је службеник на пословима социјалне заштите . * Канцеларија за смањење сиромаштва – формирана 2017.године у којој је запослен 1 радник Центра за социјални рад.. Канцеларија спроводи мере радног ангажовања радно способни корисника новчане социјалне помоћи, као и другог социјално угроженог становништва, које добија надокнаду у натури, у виду хране и средстава за хигијену. * Интер-ресорна комисија за процену потреба за пружањем додатне образовне, здравствене или социјалне подршке детету формирана је 2010.године, и у њен састав су укључени: педијатар из Развојног саветовалишта Дома здравља, школски психолог, социјални радник, дефектолог и правник –координатор. |
| 2. | Социјална заштита | * ЦСР „Сава“ С.Митровица – Одлуком Владе РС о максималном броју запослених Центру за социјални рад "Сава" Сремска Митровица одобрено је укупно 25 радника који би радни однос засновали на неодређено време, а распоређени су на пословима који су поверени од стране Републике која их и финансира. Сви стручни радници су лиценцирани. Из Буџета Града, финансирају се лични доходци за 8 радника на неодређено време и 1 радника на одређено време. * Центар за социјални рад решењем Министарства надлежног за послове социјалне заштите, број 022-02-00418/2016-19 од 12.09.2016.г., добио је лиценцу за «Помоћ у кући и негу» за одрасла и старија лица, на период од шест година и то од 12.09.2016.г. до 12.09.2022. године. На пословима Помоћи у кући и неге за одрасла и старија лица, осим три геронтодомаћице/геронтодомаћин на неодређено време, Уговором о привременим и повременим пословима ангажовано је још 13 геронтодомаћица/геронтодомаћина, који том услугом покривају потребе корисника на територији свих сеоских месним заједница Града Сремска Митровица. Све геронтодомаћице/геронтодомаћини поседују лиценцу за рад.. * У Прихватилишту за смештај жена и деце, жртава породичног насиља „Сремска сигурна кућа“, на основу Уговора о делу, ангажовано је пет извршилаца. Сви стручни радници су лиценцирани, а што се тиче услуге, процес лиценцирања је у току од септембра 2017.године. У поступку лиценцирања, кључна препрека је захтев за закључење уговора о раду за све раднике Сигурне куће, што је до сада било немогуће, због важења Уредбе о забрани запошљавања. * Центар поседује трособан комфоран стан површине 64,60 м2, комплетно опремљен потребним намештајем по стандардима услуге „Становање уз подршку за младе који се осамостаљују“. Услуга је у поступку лиценцирања. * Од стране Града, ЦСР су поверене на управљање 2 зграде са укупно 74 стамбене јединице у оквиру услуге смештаја „Социјално становање у заштићеним условима“ . У првој згради смештене су 34 породице социјално угрожених избеглих и интерно расељених лица и породица и социјално угрожених лица и породица из локалне заједнице . У другу зграду усељено је 40 породица социјално угрожених избеглих и прогнаних лица. Током 2020. године усељена је и трећа зграда са 30 станова, са могућношћу откупа , за избегла и прогнана лица и породице .   **У вршењу јавних овлашћења, Центар у складу са законом одлучује о :**   * остваривању права на новчану социјалну помоћ; * остваривању права на додатак за помоћ и негу другог лица; * остваривању права на помоћ за оспособљавање за рад; * остваривању права на смештај у установу социјалне заштите; * остваривању права на смештај одраслог лица у другу породицу; * хранитељству; * усвојењу; * мерама старатељске заштите; * одређивању и промени личног имена детета; * мерама превентивног надзора над вршењем родитељског права; * мерама корективног надзора над вршењем родитељског права.   **У вршењу јавних овлашћења, Центар у складу са законом, обавља следеће послове:**   * доставља налаз и стручно мишљење, на захтев суда у парницама у којима се одлучује о заштити права детета или о вршењу, односно лишењу родитељског права; * спроводи поступак посредовања-медијације у породичним односима (мирење и нагодба) * пружа помоћ у прибављању потребних доказа суду пред којим се води поступак у спору за заштиту од насиља у породици; * спроводи поступак процене опште подобности хранитеља, усвојитеља и старатеља; * врши пописе и процену имовине лица под старатељством; * сарађује са јавним тужиоцем, односно судијом за малолетнике у избору * и примени васпитних налога; * подноси извештај о испуњењу васпитног налога јавном тужиоцу, * односно судији за малолетнике; * присуствује по одобрењу суда радњама у припремном поступку против * малолетног учиниоца кривичног дела ; * доставља мишљење суду пред којим се води кривични поступак против * малолетника у погледу чињеница које се односе на узраст малолетника, чињеница потребних за оцену његове зрелости, испитује средину у којој и прилике у којима живи и друге околности које се тичу његове личности и понашања; * присуствује седници већа за малолетнике и главном претресу у кривичном поступку против малолетног учиниоца кривичног дела ; * обавештава суд надлежан за извршење заводске васпитне мере и орган унутрашњих послова када извршење не може да започне или да се настави због одбијања или бекства малолетника ; * стара се о извршењу васпитних мера посебних обавеза; * поверава извршење васпитне мере појачаног надзора од стране родитеља, усвојитеља или старатеља и указује помоћ у извршењу мере; * поверава извршење васпитних мера појачаног надзора другој породици * и указује помоћ породици у коју је малолетник смештен; * спроводи васпитну меру појачаног надзора од стране органа старатељства тако што брине о школовању малолетника, његовом запослењу одвајању из средине која на њега штетно утиче; * лечењу и сређивању приликама у којима живи; * стара се о извршењу васпитне мере појачаног надзора уз обавезу * дневног боравка у установи за васпитање и образовање малолетника; * доставља суду и јавном тужиоцу за малолетнике извештај о току * извршења васпитних мера о чијем се извршењу ради; * обавља друге послове утврђене законом; |
| 3. | Образовање | * Систем васпитања и образовања је један од темељних система друштва. Зато је стварање система квалитетног васпитања и образовања у Граду Сремска Митровица претпоставка трајног успешног развитка. * Систем васпитања и образовања у Граду Сремска Митровица мора баштинити сву позитивну националну педагошку и културну традицију наше земље, али и пратити савремена кретања у друштву и глобалне тенденције у образовању. * На територији Града Сремска Митровица налази се 11 основних и 7 средњих школа. Неке основне школе имају и издвојена одељења у околним местима (21 школска зграда ). Настава се одвија у укупно 39 школских објеката. Радни процес се одвија у релативно сређеном стању, уз извесне проблеме у одређеним областима. * Основна школа „Трива Витасовић Лебарник“ у Лаћарку је једина школа на територији Града Сремска Митровица која има педагошког асистента за ученике Ромске националности. * Скоро све школске зграде изузев Медицинске школе ,,Драгиња Никшић", Основне школе „Добросав Радосављевић Народ“ у Мачванској Митровици и Основне школе „Јован Поповић, “грађене су шездесетих и седамдесетих година прошлог века, неке и раније. Стога је било ургентно издвајање знатног дела средстава потребних за реновирање и опремање школа, како би процес реформе образовања био што ефикаснији. * Развој образовања захтевао је модернизовање опреме и наставних средстава у школама. Стање у школама 2005. године указало је да је опремљеност образовних институција варирала од школе до школе, али је генерално била испод потребног нивоа. Зато је било потребно извршити појачано опремање школа али и формирати специјалне центре који би могли пружати подршку за све школе у Граду Сремска Митровица по одређеним сегментима наставе. * Фондација за талентоване ученике * Град Сремска Митровица је установио Фондацију “Атанасије Стојковић“ са циљем организовања подршке младим и талентованим ученицима и студентима у смислу финансијске помоћи и организовања посебних образовних програма. * Основни циљ и задатак образовних активности Фондације је брига о даровитим и ка науци усмереним и мотивисаним младим људима (ученицима и студентима) кроз непосредан ваншколски образовни рад као и унапређење интегралне наставе у садржајном и методолошком погледу и њено инкорпорирање у редован образовни процес. * Основни организациони облик стипендирања талентованих ученика и студената је такође Фонд „ Атанасије Стојковић“ Фондација даје стипендије са циљем дугорочне материјалне подршке талентованим ученицима и студентима и развоју програма рада са њима. * За унапређање образовног процеса у Граду Сремска Митровица у складу са стандардима европског образовања планиран је програм остваривања међународне сарадње кроз размену талентованих ученика, размену стручне и научне литературе, донације и организовање заједничких истраживачких пројеката са француским градом Невером и Бања Луком у Босни и Херцеговини. * Данас у Сремској Митровици - у региону Срема - егзистира само једна Висока школа, а то је Висока школа струковних студија за васпитаче и пословне информатичаре „Сирмијум“ која наставља традицију школовања педагошких радника још од Учитељских школа основаних пре 35 година. Ова школа има укупно 21 наставника, од чега су 50% доктори наука, а од преосталих радника, 40% магистара наука већ припрема докторате. Висока школа струковних студија за образовање васпитача и пословних информатичара у Сремској Митровици, Змај Јовина 29 је акредитовала студијски програм у трогодишњем трајању за образовање струковних васпитача и струковних пословних информатичара. |
| 4. | Здравство | * Дом здравља Сремска Митровица * Службе: Опште медицине, за кућно лечење и здравствену негу, служба хитне медицинске помоћи, поливалентне патронаже, за лечење предшколске деце, за лечење школске деце и омладине, за жене, за здравствену заштиту радника, стоматолошка служба, служба за снабдевање, правна, финансијска и техничка служба. * Саветовалишта: Развојно, за жене, за дијабетес, за борбу против пушења. * Ромска здравствена медијаторка ( која није здравствени радник) ради на повезивању здравственог система и Рома (бави се обезбеђивањем здравствених књижица и радом на вакцинацији деце, едукацијом и превентивним радом, спровођењем мера везаних за женско репродуктивно здравље .... ) |
| 5. | Запошљавање | * Седиште филијале за Сремски округ је у Сремској Митровици. Има 6 испостава и 46 запослених. Основна делатност је посредовање у запошљавању и осигурање у случају незапослености. Сем тога, у филијали постоји и Одељење за програме запошљавања, предузетнике и обуку. |

3.6 КЉУЧНИ ПРОБЛЕМИ У ОБЛАСТИ СОЦИЈАЛНЕ ЗАШТИТЕ

У процесу обраде података анализиране су заинтересоване стране: кључни партнери у планирању и спровођењу Стратегије развоја социјалне заштите у Сремској Митровици и крајњи корисници услуга социјалне заштите. Подаци су анализирани уз помоћ технике SWOT анализе и идентификоване су следеће снаге, слабости, могућности и претње:

|  |  |
| --- | --- |
| ПРЕДНОСТИ | НЕДОСТАЦИ |
| * развијени ресурси за пружање локалних социјалних услуга * доступност постојећих услуга лицима из осетљивих категорија * постојање локалних социјалних услуга за лица из различитих осетљивих категорија * међусобна сарадња институција и организација у циљу подршке лицима из осетљивих група * подршка локалне самоуправе у развоју локалне социјалне политике и помоћи лицима из осетљивих категорија | * слаба информисаност корисника о могућности остваривања права * пасивност корисника услуга * недовољна укљученост приватног сектора и НВО у пружању услуга социјалне заштите * недовољно коришћење алтернативних извора финансирања * недовољно локалних ресурса ( материјални, технички, финансијски) за ефикаснију подршку лицима из осетљивих група * недовољан ангажман организација цивилног друштвау у пружању услуга |
| МОГУЋНОСТИ | ПРЕТЊЕ |
| * Увођење иновативних услуга кроз сарадњу са другим локалним и националним актерима из области социјалне заштите * Активнија улога корисника у креирању програма намењених њиховом јачању * Коришћење домаћих и ЕУ фондова за локалне социјалне услуге * Повећање обухвата постојећих услуга и увођење нових, како би што више грађана који су у стању потребе добили помоћ * Боља сарадња са невладиним сектором | * Недостатак донаторских средстава за све категорије лица из осетљивих група * Континуирано повећање броја лица у категорији социјално – материјално угрожених због економске кризе * Смањена издавања из локалног буџета услед економске кризе |

3.7 ПРИОРИТЕТНЕ ЦИЉНЕ ГРУПЕ

На основу обављене анализе стања и положаја грађана у области социјалне заштите а у складу са националном стратегијом и важећим документима из ове области, за Град Сремска Митровица утврђују се следеће **приоритетне циљне групе,** којима ће се бавити овај стратешки документ:

* **Стара лица**
* **Особе са инвалидитетом**
* **Деца и млади**
* **Жене**
* **Лица из маргинализованих група: Роми и избегли и интерно расељени.**
* Посебни акциони планови су израђени за маргинализоване групе (1) Роми и (2) Избегла и интерно расељена лица.

**ОДЕЉАК 4 - ВИЗИЈА**

4.1 ВИЗИЈА

Град Сремска Митровица има развијене социјалне услуге, којима обезбеђује адекватну помоћ и успешну социјалну инклузију у ширу друштвену заједницу свим социјално осетљивим категоријама становништва

4.2 ПРИНЦИПИ И ВРЕДНОСТИ

* **Поштовање и унапређивање основних људских права** - Неговање толеранције и разумевање различитости, одсуство сваке дискриминације засноване на постојању инвалидитета, полним, расним, језичким, верским, етничким и свим другим разликама и неговање и унапређивање међусобног разумевања и равноправности.
* **Принцип једнаких могућности** - Обезбедити могућност коришћења услуга социјалне заштите за све грађане и све циљне групе истом доступношћу у свим сферама пружања услуга у јавном, приватном и невладином сектору и уз поштовање могућности избора.
* **Интегрални приступ -** Неговање разноврсности и компатибилности социјалних сервиса и услуга и заједничког проактивног деловања и наступања према корисницима.
* **Партиципативност -** Обезбеђивање учешћа корисника у доношењу одлука о начину задовољавања његових потреба и одговорност за лични избор сервиса и услуга, као и личну ангажованост у оквиру његових могућности. Неговање подршке кориснику за активирање и развој личних ресурса и потенцијала, за самостално задовољавање потреба у циљу смањења зависности од социјалних услуга.
* **Транспарентност -** Благовремено, актуелно и отворено извештавање јавности, корисника и свих заинтересованих циљних група о могућностима и процесима.

ОДЕЉАК 5 - ЦИЉЕВИ СТРАТЕГИЈЕ РАЗВОЈА СИСТЕМА СОЦИЈАЛНЕ ЗАШТИТЕ

5.1 ОПШТИ ЦИЉ

Желимо да савременим методама афирмишући праве вредности, брзо и ефикасно, у сарадњи јавног, приватног и цивилног сектора унапредимо развој социјалне заштите, смањимо незапосленост и сиромаштво на територији града Сремска Митровица и допринесемо систематском повезивању услуга и активности као и унапређењу планирања, финансирања и квалитета пружених услуга.

5.2 ПОСЕБНИ ЦИЉЕВИ

1. Развој и ефикаснији приступ постојећим услугама социјалне заштите
2. Успостављање мреже социјалних услуга за подршку социјално осетљивим категоријама становништва кроз успостављање нових и иновативних локалних социјалних услуга
3. Обезбеђивање ресурса и других предуслова за успешно и ефикасно спровођење локалне социјалне политике
4. Унапређење квалитета живота деце и младих из социјално угрожених категорија

|  |  |  |  |  |
| --- | --- | --- | --- | --- |
| ПОСЕБНИ ЦИЉЕВИ | ПОКАЗАТЕЉ УЧИНКА | ПОЛАЗНА ВРЕДНОСТ | ЦИЉАНА ВРЕДНОСТ | ИЗВОР ВЕРИФИКАЦИЈЕ |
| Развој и ефикаснији приступ постојећим услугама социјалне заштите | Број корисника социјалне услуге | Тренутни број корисника услуга социјалне заштите приказан у Табели 22 | Повећање за 10% | Годишњи извештај пружалаца услуге |
| Територија обухваћена социјалном услугом намењеној старим лицима | Тренутно се пружа 6 социјалних услуга | Закључно са 2025. укупно се пружа 8 социјалних услуга | Годишњи извештаји о мониторингу услуга и имплементацији Стратегије |
| Број услуга за унапређење приступачности постојећих социјалних услуга | Тренутно не постоје институционализоване услуге које се баве повећањем нивоа приступачности постојећих услуга социјалне заштите. | Закључно са 2025. годином - укупно 2 нове услуге за подршку корисницима кроз повећање приступачности локалних социјалних услуга | Годишњи извештаји о мониторингу услуга и имплементацији Стратегије |
| Успостављање мреже социјалних услуга за подршку социјално осетљивим категоријама становништва кроз успостављање нових и иновативних локалних социјалних услуга | Број нових услуга социјалне заштите | Почетна вредност за нове услуге – 0 услуга  Листа постојећих услуга дата у Табели 22. | Закључно са 2025 је укупно 2 нове услуге | Годишњи извештај пружалаца услуге |
| Број корисника нових услуга социјалне заштите | Почетна вредност за кориснике нових услуга – о лица | Новим услугама обухваћено 30% од идентификованих корисника, са листе чекања | Годишњи извештај пружалаца услуге |
| Обезбеђивање ресурса и других предуслова за успешно и ефикасно спровођење локалне социјалне политике | Број пројеката са којим се конкурисало на екстерне изворе финансирања | Тренутно нема планског конкурисања за додатна финансијска средства код донатора | Закључно са 2025 укупно 2 нове услуге су успостављене из екстерних извора финансирања | Годишњи извештаји о мониторингу услуга и имплементацији Стратегије |
| Број партнерстава успостављен у циљу ефикаснијег коришћења постојећих ресурса и ефикасније коришћење екстерних ресурса | Тренутно не постоје званична партнерства | Закључно са 2025. закључено укупно 10 меморандума о сарадњи са различитим институцијама, организацијама и представницима бизнис сектора | Извештај о евалуацији Стратегије |
| Број нових пружалаца локалних социјалних услуга | Тренутно све услуге на локалном нивоу пружа Центар за социјални рад и ШОСО „Радивоје Поповић“ | Лиценцирани пружаоци услуга спроводе свих 8 социјалних услуга | Извештај о евалуацији Стратегије |

ОДЕЉАК 6 - **МЕРЕ ЗА ПОСТИЗАЊЕ ЦИЉЕВА СТРАТЕГИЈЕ РАЗВОЈА СИСТЕМА СОЦИЈАЛНЕ ЗАШТИТЕ**

**АКЦИОНИ ПЛАН**

|  |  |  |  |  |
| --- | --- | --- | --- | --- |
| Мере и активности | Индикатори | Носиоци | Време | Финансијска средства (РСД) |
| ПОСЕБНИ ЦИЉ 1 - Развој и ефикаснији приступ постојећим услугама социјалне заштите | | | | |
| Проширење услуге Помоћ у кући | Број нових корисника услуге  Број нових места (територијална распоређеност) где се услуга пружа | Центар за социјални рад и организације цивилног друштва | 2021  2022 – 2025- континуирано | 5000.00,00  300.000,00 на годишњем нивоу |
| Развој и проширење услуге Дневни боравак за децу са сметњама у развоју | Успостављена услуга  Број корисника услуге | Град, Центар за социјални рад, пружалац услуге и организације цивилног друштва | 2021  2022 – 2025- континуирано | 500.000,00  300.000,00 додатних на годишњем нивоу |
| Успостављање теренског рада за информисање старих лица у руралним деловима општине у циљу веће приступачности постојећим услугама | Успостављена услуга  Број корисника услуге | Град, Центар за социјални рад, пружалац услуге и организације цивилног друштва | 2021 - 2025  континуирано | 300.000,00 на годишњем нивоу |
| Уклањање физичких баријера на институцијама у циљу повећања приступачности социјалним услугама | Број институција за уклањање физичких баријера | Град, Центар за социјални рад, пружалац услуге и организације цивилног друштва | 2022 - 2025  континуирано | 500.000,00 на годишњем нивоу |
| ПОСЕБНИ ЦИЉ 2 - Успостављање мреже социјалних услуга за подршку социјално осетљивим категоријама становништва кроз успостављање нових и иновативних локалних социјалних услуга | | | | |
| Успостављање услуге - Помоћи и неге у кући за децу са сметњама у развоју | Успостављена услуга  Број корисника услуге | Град , Центар за социјални рад, пружалац услуге и организације цивилног друштва | 2021  2024 – 2025- континуирано | 300.000,00  100.000,00 додатних на годишњем нивоу |
| Успостављање услуге – Услуге персоналне асистенције | Успостављена услуга  Број корисника услуге | Центар за социјални рад, пружалац услуге и организације цивилног друштва | 2023  2024-2025 .  континуира | 400.000,00 на годишњем нивоу |
| Развој и проширење услуге – Лични пратиоца детета | Број нових корисника услуге | Град, Центар за социјални рад, пружалац услуге и организације цивилног друштва | 2021  2022 -2025- континуирано | 500.000,00  300.000,00 додатних на годишњем нивоу |
| Успостављање услуге -”Предах” | Успостављена услуга  Број корисника услуге | Град, Центар за социјални рад, пружалац услуге и организације цивилног друштва | 2023  2024 – 2025- континуирано | 1.000.000,00  200.000,00 додатних на годишњем нивоу |
| Успостављање услуге – заштићеног становања | Успостављена услуга  Број корисника услуге | Град, Центар за социјални рад, пружалац услуге и организације цивилног друштва | 2023  2024 – 2025- континуирано | 1.000.000,00  300.000,00 додатних на годишњем нивоу |
| ПОСЕБНИ ЦИЉ 3 - Обезбеђивање ресурса и других предуслова за успешно и ефикасно спровођење локалне социјалне политике | | | | |
| 2.1 Формирање тима за израду пројеката из области локалних социјалних услуга | Формиран тим за писање предлога пројеката | Град, Центар за социјални рад и организације цивилног друштва | 2021  2022 – 2025- континуирано за нове услуге | Нису потребна средства |
| 2.2 Конкурисање на екстерне изворе финансирања | Број пројеката са којима се конкурисало | Град, Центар за социјални рад и организације цивилног друштва | 2021  2022 – 2025- континуирано | Нису потребна средства |
| Број нових услуга које су успостављене из екстерних извора финансирања |
| 2.3 Реализација едукација у циљу информисања представника цивилног сектора о услугама социјалне заштите | Број нових лиценцираних пружалаца услуга | Град, Центар за социјални рад, организације цивилног друштва | 2021  2022 – 2025- континуирано | 150.000,00  50.000,00 додатних на годишњем нивоу |

ОДЕЉАК 7 - ПРАЋЕЊЕ И ИЗВЕШТАВАЊЕ

Праћење имплементације Стратегије развоја социјалне заштите Града Сремске Митровице за период 2021-2025 биће реализовано континуирано, кроз инструменте и механизме који су већ функционални на нивоу локалне самоуправе: финансирање услуга социјалне заштите и праћење њиховог рада кроз извештавање, финансирање редовних делатности, програма и пројеката у области социјалне заштите и праћење њиховог рада кроз редовно извештавање.

Праћење реализације општег и посебних циљева вршиће се израдом годишњег извештаја који садржи и квантитативне и квалитативне податке за све циљне групе дефинисане Стратегијом.

Целукупна оцена ефеката планираних услуга и мера биће предмет екстерне евалуације која ће бити обезбеђена по истеку важења овог документа.

Потребно је да Градоначелница, по усвајању Стратегије, именује Тим за праћење реализације овог документа. Задаци Тима обухватиће:

* праћење реализације,
* ревизију документа по потреби,
* израду акционих планова и извештаја о њиховој реализацији.

Тим ће имати одговорно лице – координатора Тима. Градоначелница ће у формирању тима одредити координатора за послове праћења и извештавања. Тим ће бити сачињен од чланова које ће предложити носиоци реализације мера из документа.

За процену потребе финансијских средстава и осталих нематеријалних ресурса, биће одговорна Управа за социјалну заштиту и заштиту животне средине

Рокове за спровођење мера и начин обезбеђивања средстава припремаће на годишњем нивоу Управа за социјалну заштиту и заштиту животне средине, у партнерству са Тимом .

1. Евиденција центра за социјални рад за 2019 годину [↑](#footnote-ref-1)
2. Услуге социјалне заштите у надлежности јединица локалне самоуправе, на основу класификације у четири групе, у складу са Законом о социјалној заштити и Правилником о ближим условима и стандардима за пружање услуге социјалне заштите. [↑](#footnote-ref-2)